open-index/open-wikipedia-markdown huggingface dataset:
Ariane

**Ariane** on ranskalainen käännös kreikkalaisesta nimestä Ariadne. Se voi tarkoittaa seuraavia asioita:

## Henkilöitä
*prinsessa Ariane (s. 2007), Alankomaiden prinsessa
*Ariane Ehrat (s. 1961), sveitsiläinen alpinisti
*Ariane Friedrich (s. 1984), saksalainen korkeushyppääjä
*Ariane Hingst (s. 1979), saksalainen jalkapalloilija
*Ariane Mnouchkine (s. 1939), ranskalainen teatteri- ja elokuvaohjaaja

### Kuvitteellisia henkilöitä
* Ariane, päähenkilö Billy Wilderin ohjaamassa elokuvassa *[[Arianen lemmentarina]]*

## Avaruus- ja tähtitiede
* Ariane-rakettiperhe, Euroopan avaruusjärjestön kantorakettisarja
* ArianeGroup, ranskalainen ilmailuun ja avaruustekniikkaan keskittynyt yritys
* 1225 Ariane, päävyöhykkeen asteroidi

## Ranskan merivoimat
* Ariane (1811), 40-tykkinen fregatti
* Ariane (1830), 32-tykkinen korvetti
* Ariane (1916, sukellusvene), sukellusvene
* Ariane (1916, apualus), apualus ex-*Sheelah*
* Ariane (1929), vartiolaiva
* FS Ariane (S640), sukellusvene
* Ariane (Q100), Ranskan laivaston Amphitrite-luokan sukellusvene
* Ariane (Q122), Ranskan laivaston Ondine-luokan sukellusvene

## Muita merkityksiä
* Tour Ariane, toimistopilvenpiirtäjä La Défensen alueella Puteaux’n kunnassa lähellä Pariisia.
Tupsutopot

**Tupsutopot** eli **topot** (*Koeleria*) on heinäkasvien suku, jossa on 30 lajia yksi- ja monivuotisia heiniä. Niitä esiintyy pohjoisen ja eteläisen pallonpuolen lauhkeilla vyöhykkeillä sekä trooppisessa Afrikassa. Tupsutoppoja voidaan viljellä monivuotisina koristeheininä.

## Lajeja
* hentotoppo (*Koeleria macrantha*)
* hopeatoppo eli sinitoppo (*Koeleria glauca*)
* isotoppo (*Koeleria grandis*)
* röyhytoppo (*Koeleria pyramidata*)

Uusimman luokituksen (2019) mukaan sukuun siirretään myös *Trisetum*-sukuun aiemmin kuuluneita lajeja:
* lapinkaurake eli lapinkaura (*Koeleria subalpestris*, aiemmin *Trisetum subalpestre*)
* tähkäkaurake eli tähkäkaura (*Koeleria spicata*, aiemmin *Trisetum spicatum*)

## Katso myös
* tähkiötopot (*Rostraria*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Koeleria''
Opetuksen järjestäjä

**Opetuksen järjestäjä** on Suomen koulujärjestelmässä yhteisö, jolla on opetuksen järjestämislupa. Koska kunta on velvollinen järjestämään perusopetusta alueensa oppivelvollisille, ovat kaikki Suomen kunnat peruskouluopetuksen järjestäjiä. Myös valtio, yksityinen yhteisö tai säätiö voi toimia perusopetuksen järjestäjänä. Yksityisen yhteisön tai säätiön tulee saada opetuksen järjestämislupa valtioneuvostolta. 

Opetuksen järjestäjällä on melko laaja päätösvalta hallitsemiensa koulujen asioihin. Kunnassa on tätä varten kouluasioista vastaava poliittisesti valittu toimielin, jonka nimi voi olla sivistyslautakunta, opetuslautakunta tai koululautakunta.

## Lukion ja ammatillisen koulutuksen järjestäjä
Opetuksen järjestäjä on myös lukio-opetuksessa. Järjestämislupa anotaan tällöin opetus- ja kulttuuriministeriöltä. Lupa voidaan myöntää kunnalle, kuntayhtymälle, rekisteröidylle yhteisölle tai säätiölle. Lukiokoulutusta voidaan järjestää myös valtion oppilaitoksissa. Ammatillisen koulutuksen järjestäjänä voi olla kunta, kuntayhtymä, rekisteröity yhteisö tai säätiö tai valtion liikelaitos. Ammatillisen koulutuksen järjestämisluvan ja siihen sisältyvän koulutustehtävän antaa opetus- ja kulttuuriministeriö. Ammatillisen koulutuksen järjestämisluvissa määrätään esimerkiksi se, minkälaista koulutusta ja missä laajuudessa koulutuksen järjestäjä voi järjestää opetus- ja kulttuuritoimen rahoitusjärjestelmän puitteissa.
## Katso myös
*Ammattiosaamisen kehittämisyhdistys, joka on Koulutuksen järjestäjien yhteenliitymä

## Lähteet
Helmikät

**Helmikät** (*Melica*) on heinäkasvien suku, jossa on noin 75 heinälajia. Niitä esiintyy maailman mantereilla Australiaa ja Antarktista lukuun ottamatta, varsinkin lauhkean ilmaston vyöhykkeellä. Neljä eri helmikkälajia, tähkähelmikkä, nuokkuhelmikkä, mätäshelmikkä ja röyhyhelmikkä kasvavat luonnonvaraisina Suomessa. Nuokkuhelmikkä on hyvin yleinen koko maassa, mutta muut lajit ovat hyvin harvinaisia ja rauhoitettuja.

Helmiköitä voidaan viljellä monivuotisina koristeheininä.

## Lajeja
* isohelmikkä (*Melica altissima*)
* tähkähelmikkä (*Melica ciliata*)
* nuokkuhelmikkä (*Melica nutans*)
* mätäshelmikkä (*Melica picta*)
* transsilvanianhelmikkä (*Melica transsylvanica* tai *transsilvanica*)
* röyhyhelmikkä (*Melica uniflora*)
* kanarianhelmikkä (*Melica canariensis*)
* teneriffanhelmikkä (*Melica teneriffae*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Melica''
* Suomen Lajitietokeskus: Helmikät – ''Melica''
Hirssit

**Hirssit** eli **röyhyhirssit** (*Panicum*) on heinäkasvien suku, jossa on noin 470 lajia yksi- ja monivuotisia heiniä. Niitä esiintyy maailmanlaajuisesti. Sukuun kuuluva viljahirssi eli hirssi on yksi maailman tärkeimmistä viljakasveista, mutta hirssi-nimitystä käytetään myös muutamista muihin heinäkasvisukuihin kuuluvista viljalajeista. Hirssejä voidaan viljellä myös yksivuotisina koristeheininä ja käyttää leikkokasvina.

## Lajeja
* *[[nukkahirssi|Panicum acuminatum]]* – nukkahirssi (aikaisemmin *Dichanthelium acuminatum*)
* *[[Panicum calvum]]* – juurtohirssi
* *[[hapsihirssi|Panicum capillare]]* – hapsihirssi
* *[[haarahirssi|Panicum dichotomiflorum]]* – haarahirssi
* *[[Panicum grande]]*
* *[[viljahirssi|Panicum miliaceum]]* – hirssi eli viljahirssi
* *[[juolahirssi|Panicum repens]]* – juolahirssi
* *[[pikkuhirssi|Panicum sumatrense]]* – pikkuhirssi
* *[[Panicum trichocladum]]* – aasinhirssi
* *[[lännenhirssi|Panicum virgatum]]* – lännenhirssi eli luutahirssi


Panicum capillare NPS-1.jpg|Hapsihirssi (*Panicum capillare*)
Panicum dichotomiflorum NRCS-003.jpg|Haarahirssi (*Panicum dichotomiflorum*)
Panicum miliaceum1.jpg|Viljahirssi (*Panicum miliaceum*)
Panicum virgatum Parc floral.JPG|Lännenhirssi (*Panicum virgatum*)


## Lähteet

## Aiheesta muualla
* Suomen Lajitietokeskus: Hirssit (röyhyhirssit) (''Panicum'')
* Kassu – Kasvien suomenkieliset nimet: Hirssit (''Panicum'')
* Den virtuella floran: ''Panicum'' 
* ITIS: ''Panicum'' 
* United States Department of Agriculture (USDA): ''Panicum'' 
* Flora of China: ''Panicum''
Röllinurmikat

**Röllinurmikat** (*Eragrostis*) on heinäkasvien suku, jossa on noin 250 lajia yksi- ja monivuotisia heiniä. Niitä esiintyy lähes maailmanlaajuisesti trooppisen ja lauhkean ilmaston alueilla. Ne kasvavat viljelymailla ja häirityillä paikoilla. Joitain röllinurmikoita kasvaa Suomessakin yksivuotisina satunnaiskasveina.

Muutamia röllinurmikoiden lajeja viljellään yksivuotisina koristeheininä.

## Lajeja
* hoikkaröllinurmikka (*Eragrostis pilosa*)
* hopearöllinurmikka (*Eragrostis elliottii*)
* loistoröllinurmikka (*Eragrostis spectabilis*)
* marokonröllinurmikka (*Eragrostis barrelieri*)
* matalaröllinurmikka (*Eragrostis minor*)
* meksikonröllinurmikka (*Eragrostis mexicana*)
* siroröllinurmikka (*Eragrostis tenella*)
* tanakkaröllinurmikka (*Eragrostis cilianensis*)
* tefheinä (*Eragrostis tef*)

* kaartoröllinurmikka (*Eragrostis curvula*)

## Katso myös
* röllit (*Agrostis*)
* nurmikat (*Poa*)

## Lähteet

## Aiheesta muualla
* Suomen Lajitietokeskus: Röllinurmikat (''Eragrostis'')
* Global Biodiversity Information Facility (GBIF): ''Eragrostis'' 
* Integrated Taxonomic Information System (ITIS): ''Eragrostis'' 
* Flora of North America: ''Eragrostis'' 
* Flora of China: ''Eragrostis''
Brigitte Albrecht-Loretan

**Brigitte Albrecht-Loretan** (s. 6. lokakuuta 1970 Lax, Valais) on sveitsiläinen uransa jo päättänyt maastohiihtäjä ja olympiamitalisti. Hän on 175 senttimetriä pitkä ja painaa 64 kilogrammaa.

Albrecht-Loretan voitti olympiapronssia 4 × 5 kilometrin viestistä vuoden 2002 talviolympialaisista Salt Lake Citystä. Hänen kanssaan Sveitsin joukkueessa hiihtivät Andrea Huber, Laurence Rochat ja Natascia Leonardi Cortesi. Albrecht-Loretan osallistui neljiin talviolympialaisiin, joissa hänen paras henkilökohtainen sijoituksensa oli seitsemäs tila vuoden 1998 talviolympialaisten 30 kilometriltä Naganosta. MM-kilpailuihin Albrecht-Loretan osallistui viidesti vuosina 1993–2001 sijoittuen parhaimmillaan sijalle 11. vuoden 1999 MM-kilpailuiden 15 kilometrillä Ramsaussa.

Maastohiihdon maailmancupissa Albrecht-Loretan kilpaili vuosina 1991–2002. Hänen paras sijoituksensa oli neljäs tila, jonka hän saavutti tammikuussa 1997 Hakuban kymmenen kilometrin vapaan hiihtotavan kilpailusta.

## Lähteet
Matthew Briggs

**Matthew Anthony Briggs** (s. 6. maaliskuuta 1991 Wandsworth) on englantilainen jalkapalloilija, pelipaikaltaan vasen laitapuolustaja. Hän pelaa Colchester Unitedissa lainalla Englannin mestaruussarjan Millwallista.

## Ammattilaisura

Briggsistä tuli toukokuussa 2007 Valioliiga-historian nuorin pelaaja, kun hän debytoi kasvattajaseuransa Fulhamin paidassa vaihtomiehenä Middlesbroughia vastaan, 16 vuoden ja 65 päivän ikäisenä.

Aikaisesta debyytistään huolimatta Briggs ei ikinä onnistunut vakiinnuttamaan paikkaa Fulhamissa, ja siirtyi kesällä 2014 Millwalliin.

### Maajoukkueura
Briggs on edustanut Englantia useissa ikäkausimaajoukkueissa. A-maajoukkuetasolla hän voi halutessaan edustaa Englannin sijaan myös Guyanaa.

## Lähteet
Duane Solomon

**Duane Solomon** (s. 28. joulukuuta 1984 Lompoc, Kalifornia) on yhdysvaltalainen keskimatkojen juoksija, joka kilpailee pääosin 800 metrillä. Solomon on 191 senttimetriä pitkä ja painaa 77 kilogrammaa. Hänen valmentajanaan toimii Johnny Gray. 

Solomonin ennätys 800 metrillä on 1.42.82, jonka hän juoksi vuoden 2012 kesäolympialaisten finaalissa Lontoossa. Tuossa kilpailussa Solomon sijoittui neljänneksi. MM-kilpailuihin Solomon on osallistunut kahdesti, sijoittuen parhaimmillaan sijalle kuusi vuoden 2013 MM-kilpailuissa Moskovassa.

Solomon on juossut sivulajinsa 400 metriä parhaimmillaan aikaan 45.98 vuonna 2012 Los Angelesissa.

## Lähteet
Fluksionaalinen yhdiste

**Fluksionaalinen yhdiste** on yhdiste, jolle tapahtuu hyvin nopeita degeneroituneita toisiintumisia, joissa atomit tai atomiryhmät vaihtavat paikkoja molekyylin sisäisesti, ja sen muoto ei ole stereokemiallisesti jäykkä, vaan muuttuu jatkuvasti. Tällöin eri muotojen vaihtelu voi lämpötilasta riippuen olla havaitsemattomissa ja molekyylin rakennetta on vaikeaa tai mahdotonta kuvata yhdellä rakennekaavalla. Fluksionaalisen molekyylin eri muodot voidaan joskus havaita esimerkiksi NMR-spektroskopialla matalissa lämpötiloissa.

## Fluksionaalisuuden tyyppejä
### Bullvaleeni
Yksi tyypillisimpiä fluksionaalisia molekyylejä on hiilivetyihin kuuluva bullvaleeni (C10H10). Bullvaleenille tapahtuu helposti Cope-toisiintuminen ja esimerkiksi huoneenlämpötilassa sillä on 1&nbsp;209&nbsp;600 eri muotoa, jotka vaihtelevat keskenään huoneenlämpötilassa nopeudella 2&nbsp;000 toisiintumista sekunnissa. Bullvaleenin fluksionaalisuuden vuoksi kaikkia sen hiiliatomeja ja vetyatomeja voidaan pitää keskenään kemiallisesti samankaltaisina ja sekä 13C- että 1H-NMR-spektroskopiamittaukset antavat spektrin, jossa on ainoastaan yksi piikki tietyllä kemiallisella siirtymällä.
:

### Organometallikemiassa

Monet siirtymämetallien syklopentadieenikompleksit eli metalloseenit ovat fluksionaalisia ja syklopentadieeniligandit pyörivät nopeasti akselinsa ympäri. Jos ligandina on rengasrakenteinen dieeni tai muu polyeeni ja metalli sitoutuu muutamiin, mutta ei kaikkiin ligandin hiiliatomeihin, voi metalliatomi "hyppiä" ja vaihdella sitoutumispaikkoja ligandeissa. Huoneenlämpötilassa tämä fluksionaalinen käyttäytyminen on niin nopeaa, että kaikki ligandin atomit vaikuttavat NMR-spektrometrisissä mittauksissa samanlaisilta, mutta kylmemmissä lämpötiloissa erot ligandin metalliin sitoutuneiden atomien ja sitoutumattomien atomien välillä näkyvät.

### Berryn pseudorotaatio
Viisikoordinoituneilla, muodoltaan VSEPR-teorian mukaisesti trigonaalisia pyramideja olevilla molekyyleillä, kuten fosforipentafluoridilla, fosforipentakloridilla ja arseenipentafluoridilla esiintyy fluoksionaalisuutta, jota kutsutaan Berryn pseudorotaatioksi. Energiatilaltaan alhaisin on trigonaalinen pyramidi, jossa kolme sidosta suuntautuu ekvatoriaalisesti ja kaksi aksiaalisesti. Tämän muodon energiatila on kuitenkin lähellä muotoa, jonka molekyyligeometria on neliöpohjainen pyramidi. Tästä muodosta voivat kaksi aksiaalista atomia ja kaksi ekvatoriaalista atomia muuttaa paikkaansa aksiaalisesta ekvatoriaaliseksi ja päin vastoin.
:

## Lähteet
Nik Stauskas

**Nikolas Tomas "Nik" Stauskas** (s. 7. lokakuuta 1993 Mississauga, Ontario) on kanadalainen koripalloilija, joka edustaa NBA:ssa pelaavaa Cleveland Cavaliersia. Pelipaikaltaan 198 senttimetriä pitkä ja 93 kilogrammaa painava Stauskas on heittävä takamies. Hän on Sacramento Kingsin ensimmäisen kierroksen kahdeksas varaus vuodelta 2014.

## Seurajoukkueura
Stauskas edusti yliopistotasolla Michiganin yliopistoa, jossa hän pelasi vuodet 2012-2014. Sacramento Kings varasi hänet numerolla kahdeksan vuoden 2014 NBA:n varaustilaisuudessa. Heinäkuussa 2014 hän teki tulokassopimuksen Kingsin kanssa.

Stauskas on Kingsin jälkeen edustanut Philadelphia 76ersiä kesästä 2015 joulukuuhun 2017, Brooklyn Netsiä kaudella 2017–2018 sekä Portland Trail Blazersiä kaudella 2018–2019. Helmikuussa 2019 hän siirtyi Cleveland Cavaliersiin.

## Maajoukkueura
Stauskas on pelannut Kanadan nuorten maajoukkueissa. Vuonna 2009 hän oli mukana voittamassa alle 16-vuotiaiden kanssa Amerikan mestaruutta Argentiinassa. Stauskas on myös harjoitellut miesten maajoukkueen mukana.

## Muuta
Stauskasilla on sukujuuria Liettuassa. Kolme hänen isovanhemmistaan asui siellä ennen toista maailmansotaa. Stauskas puhuu ja ymmärtää hiukan liettuaa ja hän on käynyt liettuankielistä koulua.

## Lähteet

## Aiheesta muualla
Risto Sarvas

**Risto Olavi Sarvas** (vuoteen 1926 *Sundvall*; ) oli Metsäntutkimuslaitoksen professori, joka toimi tutkimuslaitoksen johtajana 1956–1962. 

Sarvaksen vanhemmat olivat kauppias Fredrik Wilhelm Sundvall ja Selma Eufrosyne Gustafsson. Hän valmistui metsänhoitajaksi 1931 ja työskenteli kolme vuotta avustavana metsänhoitajana Metsähallituksen palveluksessa, kunnes siirtyi tutkijaksi ja assistentiksi Helsingin yliopistoon. Vuosina 1935–1936 hän opiskeli saksalaisissa metsäkorkeakouluissa Eberswaldenissa ja Tharandtissa. Vuonna 1938 hän käynnisti eduskunnan erityisrahoituksella huonokuntoisia metsiä koskevan tutkimuksen, 1944 hän väitteli harsintahakkuiden vaikutuksista ja väitöksen jälkeen tutki muun muassa koivun luontaista uudistamista ja siemenpuuhakkuita männyn uudistamisessa. 

Vuonna 1945 Sarvaksesta tuli Metsäntutkimuslaitoksen assistentti, 1952 professori ja metsänhoidon tutkimusosaston päällikkö ja 1956 oman toimensa ohella tutkimuslaitoksen johtaja kuuden vuoden ajaksi. Tutkijaksi Sarvas palasi omasta tahdostaan. 1960-luvulla hän julkaisi laajoja kansainvälistä huomiota herättäneitä tutkimuksia männyn ja kuusen kukinnasta ja siemensadosta, samoin kuin merkittävän yli 500-sivuisen dendrologian käsikirjan *Havupuut* (1964). Metsäpuiden vuodenaikojen kiertoa koskevasta tutkimuksesta hän ehti julkaista ensimmäisen osan 1972. Sarvas toimi aktiivisesti alansa kansainvälisissä ja pohjoismaisissa asiantuntijaverkostoissa, mukaan lukien metsäntutkimusorganisaatioiden liitto IUFRO.  

Sarvaksen puoliso vuodesta 1939 oli Aira Helka Pentikäinen. Laskennallisen sähkömagnetiikan professori Jukka Sarvas oli heidän poikansa. Toisesta pojasta Matti Sarvaksesta tuli puolestaan Kansanterveyslaitoksen tutkimusprofessori.

## Lähteet

## Kirjallisuutta
*
Pulpografia Britannica

**Pulpografia Britannica. Brittiläisiä kioskidekkareita suomeksi 1944–1992** on Juri Nummelinin vuonna 2014 ilmestynyt tietokirja suomeksi ilmestyneestä brittiläisestä kioskikirjallisuudesta. Teoksen julkaisi Turbator.

## Aiheesta muualla
* Avola, Pertti: Brittikovisten maihinnousu. *Helsingin sanomat* 12.7.2014.
* Nummelin, Juri: Pulpografia Britannica ulkona. *Julkaisemattomia* 15.6.2014.
* Rantanen, Kimmo: Brittipulpin historia. *Turun sanomat* 26.8.2014.
Erilaisten oppijoiden liitto

Erilaisten oppijoiden liitto ry tarjoaa tukea, tietoa, neuvontaa ja koulutusta oppimisvaikeuksiin ja muihin oppimisen haasteisiin. Liitto on kansalaisjärjestö, joka edistää erilaisten oppijoiden oppimisen, opiskelun ja työllistymisen mahdollisuuksia sekä yhteiskunnallista osallisuutta. 

Erilaisten oppijoiden liitto on perustettu vuonna 1994 ja rekisteröity 2001, ja sillä on 11 jäsenyhdistystä eri puolilla Suomea.

Erilaisten oppijoiden liitto on European Dyslexia Associationin (EDA, eurooppalaisten lukijärjestöjen kattojärjestö) ja SOSTE Suomen sosiaali ja terveys ry:n ja Allianssi ry:n jäsen.

Liiton nimi on ruotsiksi Förbundet för all inlärning ja englanniksi The Finnish Diverse Learners’ Association.

## Tutustu Erilaisten oppijoiden liittoon
*Liiton sivusto
Matheus Alves

**Matheus Alves Leandro** (s. 19. toukokuuta 1993 Cataguazes) on brasilialainen jalkapalloilija, joka edustaa Veikkausliigassa pelaavaa FC Lahtea lainalla Brasilian Série A:n Fluminensesta. Oikeajalkainen Alves on pelipaikaltaan hyökkääjä.

## Ura
Alvesin kasvattajaseura on Fluminense. Vuodet 2013–2014 hän oli lainalla ranskalaisessa FC Istresissä. Ensimmäisellä kaudella eli kaudella 2013–2014 otteluita kertyi Ligue 2:ssa 18 ja maaleja kaksi. Seuraavalla kaudella Alves pelasi Nationaliin pudonneessa seurassa vain yhden ottelun, ennen kuin palasi takaisin kotimaahansa.

Helmikuussa 2015 Alves siirtyi Fluminensestä lainalle yhdessä MyPaa kaudella 2014 edustaneen Leandro Mottan kanssa Veikkausliigan FC Lahteen. Sopimus kattaa kauden 2015. Debyyttinsä Veikkausliigassa Alves teki huhtikuussa 2015 FC KTP:tä vastaan. Hän onnistui heti maalinteossa.

## Lähteet
Raimo Salokangas (journalistiikan professori)

**Raimo Matti Johannes Salokangas** (s. 21. toukokuuta 1951 Ylihärmä) on Jyväskylän yliopiston journalistiikan emeritusprofessori. Hän kirjoitti ylioppilaaksi vuonna 1970, hänestä tuli filosofian lisensiaatti vuonna 1979, ja hän väitteli tohtoriksi vuonna 1982. Hän oli Turun yliopiston Suomen historian assistentti vuosina 1976&ndash;1988. Vuodesta 1992 hän on ollut dosentti. Hän piti jäähyväisluentonsa 11. joulukuuta 2014 ja jäi eläkkeelle vuoden 2015 alussa.

## Teoksia
*Sanomalehdistön kaksi vuosisataa kuvina (1976)
*Köyliön historia II (1980)
*Puolueen aseet (1982)
*Itsenäinen tasavalta (1987)
*Eteläpohjalaiset ja politiikka (1987)
*Puoluepolitiikka ja uutisjournalismi muuttuvilla lehtimarkkinoilla (1987)
*Julistajasta keskustelijaksi (1988)
*Aikansa oloinen (1996)
*Ankarat käskyt kohtalon (2003)
*Etelä-Pohjanmaan historia VII (2005).

## Lähteet
Artem Pryma

**Artem Andrijovitš Pryma** (; s. 30. toukokuuta 1987 Tšernihiv, Ukrainan SNT, Neuvostoliitto) on ukrainalainen ampumahiihtäjä.

Pryma debytoi ampumahiihdon maailmancupissa tammikuussa 2010 Ruhpoldingin sprintissä sijoittuen sijalle 41. Ensimmäiset maailmancupin pisteensä hän saavutti maaliskuussa 2011 sijoittuen Holmenkollenin sprintissä sijalle 15. Pryman paras sijoitus maailmancupin osakilpailussa on viides tila, jonka hän saavutti tammikuussa 2014 Oberhofin sprintistä. 

Pryma on ollut talviolympialaisissa mukana kolmella henkilökohtaisella matkalla vuonna 2014 Sotšissa ja Pyeongchangissa 2018 sekä neljällä matkalla Pekingissä 2022. Parhaimmillaan hän on sijoittunut Pekingissä pikakilpailussa 15:nneksi ja takaa-ajossa 18:nneksi. Sekaviestissä hän oli Pyeongchangissa seitsemäs. MM-kilpailuissa Pryma on ollut mukana yhdeksän kertaa vuosina 2011–2013, 2015–2017 ja 2019–2021. Parhaimmillaan hän on sijoittunut vuoden 2021 MM-kilpailuissa takaa-ajossa kahdeksanneksi ja normaalimatkalla yhdeksänneksi. EM-kilpailuista Pryma on saavuttanut viisi kultaa, kaksi hopeaa ja kaksi pronssia. Vuoden 2011 talviuniversiadeista Erzurumista Pryma saavutti kolme kultaa ja yhden hopean. Rulla-ampumahiihdon MM-kilpailuista hänellä on kolme hopeaa ja yksi pronssi.

## Lähteet
Martti Kairinen

**Martti Juhani Kairinen** (s. 24. kesäkuuta 1947 Masku) on suomalainen oikeustieteilijä ja Turun yliopiston työoikeuden emeritusprofessori.

## Ura
Kairinen kirjoitti ylioppilaaksi Puolalan yhteislyseosta vuonna 1966. Hän valmistui Turun yliopistosta oikeustieteen kandidaatiksi vuonna 1971, oikeustieteen lisensiaatiksi vuonna 1973 ja oikeustieteen tohtoriksi vuonna 1979. Lisäksi hän sai varatuomarin arvon vuonna 1975.

Kairinen toimi Turun yliopistossa assistenttina vuosina 1972&ndash;1980, työ- ja sosiaalioikeuden apulaisprofessorina vuosina 1980&ndash;1998 ja työoikeuden professorina vuosina 1998&ndash;2013. Hän toimi myös jäsenenä useissa lainsäädäntökomiteoissa, mukaan lukien työmarkkinajärjestelmien kehittämiskomitean puheenjohtajana vuosina 1992&ndash;1993, ja työehtosopimuksen yleissitovuuden vahvistamislautakunnan puheenjohtajana. Hän sai Turun kauppakorkeakoulun kauppaoikeuden dosentin arvon vuonna 1985.

## Julkaisuja
* 
* 
* 
* 
* 

## Lähteet

## Kirjallisuutta
*
Jamie Dwyer

**Jamie Raymond Dwyer** (s. 12. maaliskuuta 1979 Rockhampton, Queensland) on australialainen maahockeypelaaja ja olympiavoittaja. Hän edustaa Punjab Warriorsia ja Australian maahockeymaajoukkuetta. Dwyer on yksi kaikkien aikojen parhaista maahockeypelaajista, hänet on valittu maailman parhaaksi vuosina 2004, 2007, 2009, 2010 ja 2011.

Dwyer voitti Australian kanssa olympiakultaa vuoden 2004 kesäolympialaisista Ateenasta Dwyerin iskiessä voittomaalin finaalissa Alankomaita vastaan. Hänellä on myös kaksi olympiapronssia vuosilta 2008 ja 2012. MM-kilpailut Dwyer on voittanut kahdesti, vuosina 2010 ja 2014 ja hopeaa hänellä on vuosilta 2006 ja 2002. Champions Trophyn Dwyer on voittanut Australian kanssa peräti kuusi kertaa. Kansainyhteisön kisoistakin Dwyer on saavuttanut kolme kultamitalia vuosilta 2002, 2006 ja 2010. Australian maajoukkueessa hän debytoi jo vuonna 2001.

Dwyer on pelannut vuodesta 2012 intialaisessa Punjab Warriorsissa. Aiemmin hän on pelannut kotimaansa lisäksi myös Alankomaissa HC Bloemendaalin riveissä ja Espanjassa Royal Club de Polon riveissä. Kotimaastaan hänellä on neljä mestaruutta ja Alankomaista yksi mestaruus sekä Euroliigan voitto kaudelta 2008-2009. 

Dwyer on joukkuetoverinsa, olympiavoittaja Mark Knowlesin lanko. Dwyer on 172 senttimetriä pitkä ja painaa 70 kilogrammaa.

## Lähteet
### Viitteet
ADHD-liitto

**ADHD-liitto ry** (ruots. *ADHD-förbundet rf*) on vuonna 1989 nimellä Suomen MBD-liitto ry perustettu valtakunnallinen potilasjärjestö. Nykyinen nimi on ollut käytössä vuodesta 2003 lähtien.

ADHD-liitto pyrkii tukemaan ADHD-oireisia henkilöitä sekä heidän läheisiään. Liiton toimintatapoja ovat ohjaus, tuki ja neuvonta sekä koulutus ja sopeutumisvalmennus. ADHD-liitto toimii ADHD-jäsenyhdistysten valtakunnallisena kattojärjestönä.

ADHD-liitto on SOSTEn jäsenjärjestö.

## Katso myös
* Tarkkaavaisuus- ja ylivilkkaushäiriö (keskittymishäiriö)
* Autismiliitto

## Lähteet

## Aiheesta muualla
* ADHD-liiton sivusto
Raudakit

**Raudakit** (*Sideritis*) on huulikukkaiskasveihin kuuluva suku, jossa on noin sata lajia. Niitä esiintyy Euroopassa, Välimeren ympäristössä ja Atlantin saarilla, kuten Kanarialla. Ne kasvavat erilaisilla paikoilla, kuten laakerimetsän peittämillä vuorenrinteillä. Raudakit ovat yksi- ja monivuotisia ruohokasveja tai ainavihantia pensaita ja varpuja. Niiden vastakkain kasvavat lehdet ovat yksinkertaiset, usein karvaiset tai valkovillaiset. Raudakkeja voidaan viljellä koristekasveina.

Yhtä raudakkien lajia, Euroopasta kotoisin olevaa yksivuotista vuoriraudakkia (*Sideritis montana*) esiintyy harvinaisena tulokaskasvina Suomessa.

## Raudakkilajeja
*palmanraudakki (*Sideritis barbellata*)
*mascanraudakki (*Sideritis brevicaulis*)
*kanarianraudakki (*Sideritis canariensis*)
*madeiranraudakki (*Sideritis candicans*)
*hopearaudakki (*Sideritis cretica*)
**teneriffanhopearaudakki (*Sideritis cretica* subsp. *cretica*)
**gomeranhopearaudakki (*Sideritis cretica* subsp. *spicata*)
*tamaimonraudakki (*Sideritis cystosiphon*)
*keltahuoparaudakki (*Sideritis dasygnaphala*)
*anaganraudakki (*Sideritis dendro-chahorra*)
*sitruunaraudakki (*Sideritis discolor*)
*purppurasuuraudakki (*Sideritis eriocephala*)
*hierronraudakki (*Sideritis ferrensis*)
*gomeranraudakki (*Sideritis gomerae*)
**nuokkugomeranraudakki (*Sideritis gomerae* subsp. *gomerae*)
**pystygomeranraudakki (*Sideritis gomerae* subsp. *perezii*)
*hornanraudakki (*Sideritis infernalis*)
*silosinraudakki (*Sideritis kuegleriana*)
*ruskosuuraudakki (*Sideritis lotsyi*)
*käpyraudakki (*Sideritis macrostachya*)
*marmoriraudakki (*Sideritis marmorea*)
*vuoriraudakki (*Sideritis montana*)
*suoniraudakki (*Sideritis nervosa*)
*nuokkuraudakki (*Sideritis nutans*)
*teneriffanraudakki (*Sideritis oroteneriffae*)
*varpuraudakki (*Sideritis pumila*)
*italianraudakki (*Sideritis romana*)
*vilaflorinraudakki (*Sideritis soluta*)
**guimarinpensasraudakki (*Sideritis soluta* subsp. *guiemaris*)
**granadillanpensasraudakki (*Sideritis soluta* subsp. *soluta*)
*punahuoparaudakki (*Sideritis sventenii*)

## Lähteet

## Aiheesta muualla
* Kassu – Kasvien suomenkieliset nimet: Raudakit (''Sideritis'')
* Suomen Lajitietokeskus: Raudakit – ''Sideritis''
* ITIS: ''Sideritis'' 
* United States Department of Agriculture (USDA): ''Sideritis'' 
* Flora of China: ''Sideritis''
Sideritis

**Sideritis** voi viitata seuraaviin:

* raudakit (*Sideritis*), huulikukkaiskasvien suku
* Sergítsi eli Siderítis, Pohjoisen Egean saariin kuuluva saari Kreikassa lähellä Límnosta
Hurtanmintut

**Hurtanmintut** (*Marrubium*) on huulikukkaiskasveihin kuuluva suku, jossa on noin 40 lajia. Niitä esiintyy Euroopassa Välimeren alueella, Pohjois-Afrikassa ja Aasiassa. Hurtanmintut ovat monivuotisia villakarvaisia ruohokasveja. Niillä on vastakkaiset, usein pahanhajuiset lehdet ja kaksihuuliset kukat lehtihankaisissa kiehkuroissa.

## Lajeja
* punahurtanminttu (*Marrubium alysson*)
* valkohurtanminttu eli hurtanminttu (*Marrubium vulgare*)
* huopahurtanminttu (*Marrubium anisodon*)

## Lähteet

## Aiheesta muualla
* Finto: Kassu – Kasvien suomenkieliset nimet: Hurtanmintut (''Marrubium'')
* Suomen Lajitietokeskus: Hurtanmintut – ''Marrubium''
Ilona Anhava

**Elsa Ilona Anhava** (o.s. *Heikinheimo*, s. 17. joulukuuta 1953 Lauritsala) on suomalainen galleristi. Hänelle myönnettiin Suomi-palkinto vuonna 2025.

Anhava valmistui oikeustieteiden kandidaatiksi Helsingin yliopistosta vuonna 1978. Hän oli Valtion yhteiskuntatieteellisen toimikunnan tutkimusapulainen vuonna 1978, Galerie Artekin galleriatyöntekijä vuosina 1981–1991 ja hallituksen jäsen vuosina 1985–1991. Hän toimi vuosina 1983–1985 myös Artekin tutkimusapulaisena.

Anhava perusti artekilaisten tuella oman galleriansa, Galerie Anhavan, vuonna 1991. Anhava oli Galerie Anhavan hallituksen jäsen ja toimitusjohtaja vuosina 1991–1996. Vuonna 1997 Anhavan ja Artekin galleriat sulautuivat yhteen. Vuodesta 1997 Anhava on ollut Anhava & Gullichsen ab:n hallituksen jäsen ja toimitusjohtaja. Vuodesta 1992 Anhava on myös Anhava Julkaisut oy:n toimitusjohtaja ja hallituksen jäsen.

Vuosina 1985–1986 Anhava oli Nykytaiteen museo ry:n sihteeri. Hän oli myös Valtion taidemuseon neuvottelukunnan jäsen 1995–1997 ja näyttelyvaihtokeskus Framen kansainvälisen toimikunnan jäsen 1996–1998. Hän on ollut myös The Next Helsinki -ideakilpailun tuomaristossa.

Artikkeleiden ja näyttelyluetteloiden lisäksi Anhava on suomentanut Jörn Donnerin teokset *Presidentti* (1986), *Vastavirtaan* (1988), *Vapauden vangit* (1989) ja *Olotiloja* (1993).

Anhavan puoliso on Martti Anhava vuodesta 1981. Heillä on vuonna 1988 syntynyt poika.

Syksyllä 2025 jaetun Suomi-palkinnon perusteluissa todetaan Anhavan vahvistaneen merkittävästi taiteen keräämiseen ja tukemiseen liittyvää kulttuuria tuomalla taiteilijat, teokset ja ostajat yhteen, toimimalla taustavaikuttajana niin museomaailmassa kuin kuvataidejärjestöissä, tukemalla taidejournalistista työtä sekä edistämällä moniäänistä taidepuhetta pohjoismaisella taidekentällä 1990-luvun alusta alkaen.

## Lähteet

## Aiheesta muualla
* Galeria Anhavan verkkosivut
Leijonankorvat

**Leijonankorvat** (*Leonotis*) on huulikukkaiskasveihin kuuluva suku, jossa on noin 30 lajia. Ne kasvavat pääosin Etelä-Afrikassa, mutta yksi laji, palloleijonankorva on levinnyt laajalle trooppisilla alueilla. Leijonankorvat ovat aromaattisia yksi- tai monivuotisia ruohokasveja, pensaita tai varpuja. Niillä on näyttävät kukinnot, jotka ovat monista kaksihuulisista kukista muodostuneita lehdekkäitä, terttumaisia kiehkuroita.

Tulileijonankorvaa viljellään huonekasvina, leikkokukkana ja yksivuotisena koristekasvina, palloleijonankorvaa yksivuotisena.

## Lajeja
* tulileijonankorva (*Leonotis leonurus*)
* palloleijonankorva (*Leonotis nepetifolia*)
* kapinleijonankorva (*Leonotis ocymifolia*)


Leonotis leonurus 03.jpg|Tulileijonankorva.
Leonotis leonurus flower.jpg|Tulileijonankorva.
Starr 070124-3925 Leonotis nepetifolia.jpg|Palloleijonankorva.
Leonotis nepetifolia sept 2015.JPG|Palloleijonankorvan kukinto.


## Lähteet

## Aiheesta muualla
* Finto: Kassu – Kasvien suomenkieliset nimet: Leijonankorvat (''Leonotis'')
* Suomen Lajitietokeskus: Leijonankorvat – ''Leonotis''
* ITIS: ''Leonotis'' 
* United States Department of Agriculture (USDA): ''Leonotis''
Jordanin lemma

**Jordanin lemma** on kompleksianalyysin lause, joka määritellään seuraavasti: olkoon m>0 ja \frac{P}{Q} kahden polynomin osamäärä siten, että aste(Q)\geq1+aste(P), tällöin \lim_{\rho\rightarrow +\infty}\int_{C^{+}_{\rho}}e^{imz}\frac{P(z)}{Q(z)}dz=0, missä C^{+}_{\rho} on ylempi puoliympyrä \rho:n ollessa ympyrän säde.

## Lähteet
Venetsian–Turkin sota

**Venetsian–Turkin sota** voi tarkoittaa seuraavia Osmanien valtakunnan ja Venetsian tasavallan välisiä sotia:

* Vuoden 1416 konfliktia, jossa Venetsian laivasto hyökkäsi osmanien laivastoa vastaan Marmaranmerellä
* Thessalonikin piiritystä vuosina 1422–1430, jossa osmanit valloittivat Thessalonikan
* Vuosien 1443–1453 sotaa
* Vuosien 1463–1479 sotaa, jossa osmanit valloittivat Albanian ja Egeanmeren saaria
* Vuosien 1499–1503 sotaa, jossa osmanit valloittivat valtaosan Kreikasta
* Vuosien 1537–1540 sotaa, jossa osmanit valloittivat Kykladit ja loputkin Kreikasta
* Vuosien 1570–1573 sotaa, jossa osmanit valloittivat Kyproksen
* Kreetan sotaa 1645–1669, jossa osmanit valloittivat Kreetan
* Morean sotaa 1684–1699, jossa Venetsia valloitti takaisin alueita Kreikasta
* Vuosien 1714–1718 sotaa, jossa Venetsia hävisi Kreikan ja Adrianmeren rannikon
Kistukset

**Kistukset** (*Cistus*) on päivännoutokasvien suku, jossa on yli 30 lajia ikivihreitä varpuja. Niitä esiintyy luonnossa kuivilla ja kallioisilla paikoilla Etelä-Euroopassa, Kanariansaarilla, Pohjois-Afrikassa, Turkissa, Kaukasiassa ja Iranissa. 

Kistuksilla on näyttävät, lautasmaiset, usein viisiterälehtiset ja moniväriset kukat. Yksi kukka kukkii vain päivän ajan. Monia kistuslajeja sekä suurta määrää risteymiä ja lajikkeita viljellään koristekasveina siellä, missä kistukset ovat talvenkestäviä. Kistuksia voidaan käyttää myös huonekasveina.

## Lajeja, alalajeja ja risteymiä
Alla lueteltu 34 suvun hyväksyttyä lajia ja tunnettuja lajiristeymiä: (Lähteen rajauksen mukaan pensasnoutojen *Halimium* lähes kymmenlajinen suku yhdistetään kistuksiin.)
* *[[ruusukistus|Cistus albidus]]* – ruusukistus
* *[[Cistus asper]]*
* *[[Cistus atlanticus]]*
* *[[Cistus atriplicifolius]]*
* *[[Cistus calycinus]]*
* *[[vuorikistus|Cistus chinamadensis]]* – vuorikistus
** ''Cistus chinamadensis'' subsp. ''chinamadensis'' – anaganvuorikistus
** ''Cistus chinamadensis'' subsp. ''gomerae'' – gomeranvuorikistus
** ''Cistus chinamadensis'' subsp. ''ombriosus''
* *[[Cistus clusii]]*
* *[[kreetankistus|Cistus creticus]]* – kreetankistus eli kalliokistus
* *[[poimukistus|Cistus crispus]]* – poimukistus
* *[[Cistus grancanariae]]*
* *[[hopeakistus|Cistus halimifolius]]* – hopeakistus, aiempi nimi pensasnouto (*Halimium halimifolium*) pensasnoutojen suvussa
* *[[Cistus heterophyllus]]*
* *[[Cistus horrens]]*
* ''Cistus'' × ''incanus'' (ruusukistuksen ja poimukistuksen risteymä)
* *[[Cistus inflatus]]*
* *[[pihkakistus|Cistus ladanifer]]* – pihkakistus
** *Cistus ladanifer* subsp. *ladanifer* – vitipihkakistus
** ''Cistus ladanifer'' subsp. ''maculatus'' – täpläpihkakistus
* *[[Cistus lasianthus]]*
* *[[Cistus lasiocalycinus]]*
* *[[laakerikistus|Cistus laurifolius]]* – laakerikistus
* *[[Cistus libanotis]]*
* *[[Cistus macrocalycinus]]*
* *[[kaitakistus|Cistus monspeliensis]]* – kaitakistus
* *[[Cistus munbyi]]*
* *[[Cistus ochreatus]]*
* *[[Cistus ocymoides]]*
* *[[teneriffankistus|Cistus osbeckiifolius]]* (aiemmin kirjoitettu *C. osbeckiaefolius*) – teneriffankistus
* *[[Cistus palmensis]]*
* *[[egeankistus|Cistus parviflorus]]* – egeankistus
* *[[Cistus populifolius]]*
* *[[Cistus pouzolzii]]*
* ''Cistus'' × ''purpureus''  – purppurakistus (kreetankistuksen ja pihkakistuksen risteymä)
* *[[salviakistus|Cistus salviifolius]]* – salviakistus
* *[[Cistus sintenisii]]*
* *[[kanariankistus|Cistus symphytifolius]]* – kanariankistus
* *[[Cistus tauricus]]*
* *[[Cistus umbellatus]]* (syn. *Halimium umbellatum*)

## Lähteet

## Aiheesta muualla
* Suomen Lajitietokeskus: Kistukset (''Cistus'')
* Finto, Kassu – Kasvien suomenkieliset nimet: Kistukset (''Cistus'')
* United States Department of Agriculture (USDA): ''Cistus''
Keltasilmät

**Keltasilmät** eli **tolpikset** eli **vaunikit** (*Tolpis*) on asterikasveihin kuuluva suku, jossa on 20 lajia. Niitä esiintyy Välimeren alueella, Koillis-Afrikassa, Etiopiassa, Kanariansaarilla ja Azoreilla. Keltasilmät ovat kuivilla paikoilla kasvavia, usein mattomaisia yksi- ja monivuotisia ruohokasveja. Yksivuotista partakeltasilmää viljellään koristekasvina.

## Lajeja
* partakeltasilmä eli partavaunikki (*Tolpis barbata*)
* palmankeltasilmä (*Tolpis calderae*)
* korpinkeltasilmä (*Tolpis coronopifolia*)
* mehikeltasilmä (*Tolpis crassiuscula*)
* anagankeltasilmä (*Tolpis glabrescens*)
* kanariankeltasilmä (*Tolpis laciniata*)
* kampakeltasilmä (*Tolpis lagopoda*)
* gomerankeltasilmä (*Tolpis proustii*)
* sarjakeltasilmä (*Tolpis umbellata*)
* teidenkeltasilmä (*Tolpis webbii*)


Tolpis barbata Enfoque 2009-4-21 SierraMadrona.jpg|Partakeltasilmä.
Tolpis staticifolia06.jpg|*[[Tolpis staticifolia]]*.


## Lähteet

## Aiheesta muualla
* Kassu – Kasvien suomenkieliset nimet: Keltasilmät eli tolpikset eli vaunikit (''Tolpis'')
* Suomen Lajitietokeskus: Keltasilmät – ''Tolpis''
* ITIS: ''Tolpis'' 
* United States Department of Agriculture (USDA): ''Tolpis''
Vaneria / Valas

**Vaneria / Valas** on vuonna 1997 ilmestynyt DisCo.n ja Circlen split-single. DisCo.n esittämä *Vaneria* on versio Circlen kappaleesta *Valerian*, joka löytyy albumilta *[[Zopalki]]* (1996). Kyseessä on myöhemmin Disco Ensemble -nimellä tunnetun yhtyeen ensimmäinen julkaistu levytys. Circlen *Valas* on äänitetty jo vuonna 1992.

## Muusikot
;DisCo.
*Tuomo Longi – laulu
*Jussi Ylikoski – kitara
*Pekka Antti-Poika – basso
*Mikko Hakila – rummut
;Circle
*Jussi Lehtisalo – kitara, laulu
*Maukka Päivistö – basso
*Juha Ahtiainen – rummut

## Kappaleet
;A-puoli
# DisCo.: 
;B-puoli
# Circle: 

## Lähteet
*DISCO.: Vaneria / CIRCLE: Valas Finnmusic.
Elcric

**Elcric** on vuonna 2003 ilmestynyt Circlen single, joka sisältää kaksi albumeilla julkaisematonta kappaletta. Se äänitettiin Sami Sänpäkkilän studiolla Ulvilassa.

## Muusikot
*Jyrki Laiho – kitara
*Janne Westerlund – kitara
*Jussi Lehtisalo – basso, laulu
*Tomi Leppänen – rummut
*Mika Rättö – kosketinsoittimet, laulu

## Kappaleet
;A-puoli
# 
;B-puoli
# 

## Lähteet
*Circle: Elcric Finnmusic.
Rouchén teoreema

**Rouchén teoreema** on kompleksianalyysin teoreema, joka kuuluu seuraavasti: Jos f ja h ovat molemmat funktioita, jotka ovat analyyttisiä suljetun polun sisällä ja jos se toteuttaa epäyhtälön |h(z)| joka pisteessä polulla C. Tällöin funktioilla f ja f+h on sama määrä nollakohtia (moninkertaiset mukaan luettuna) C:n sisällä.

Rouchén teoreemaa käytetään tyypillisesti pääteltäessä analyyttisen funktion g nollakohtien sijantia, kun tunnetaan analyyttisen funktion f nollakohdat.

## Lähteet
The Tombstone Phantom Drifter / Riemukaari

**The Tombstone Phantom Drifter / Riemukaari** on vuonna 2002 ilmestynyt Acid Mothers Templen ja Circlen split-single, joka julkaistiin yhtyeiden marraskuussa 2002 tekemän Suomen kiertueen yhteydessä. Japanilaisen Acid Mothers Templen "The Tombstone Phantom Drifter" on raivokas psykedeelinen kappale, kun taas Circlen minimalistinen "Riemukaari" muodostuu lähes kokonaan yksinkertaisesta rumpu- ja bassorytmistä.

## Muusikot
;Acid Mothers Temple & The Melting Paraiso UFO
*Cotton Super Casino – laulu, syntetisaattori
*Kawabata Makoto – kitara
*Tsuyama Atsushi – basso
*Okano – rummut
*Higashi Hiroshi – syntetisaattori
;Circle
*Jyrki Laiho – kitara
*Janne Westerlund – kitara
*Jussi Lehtisalo – basso
*Tomi Leppänen – rummut
*Mika Rättö – kosketinsoittimet

## Kappaleet
;A-puoli
# Acid Mothers Temple & The Melting Paraiso UFO: *The Tombstone Phantom Drifter*
;B-puoli
# Circle: *Riemukaari*

## Lähteet
*ACID MOTHERS TEMPLE: The tombstone phantom drifter / CIRCLE: Riemukaari Finnmusic.

### Viitteet
Erkki Rutanen

**Erkki Juhani Rutanen** (12. heinäkuuta 1932 Helsinki – 2. tammikuuta 2015 Helsinki) oli suomalainen psykologi ja tieteen popularisoija. Hän oli kliinisen psykologian ja psykoanalyyttisen psykoterapian uranuurtajia Suomessa.

Rutanen valmistui filosofian maisteriksi 1958, työskenteli Lapinlahden sairaalassa psykologina, vuodesta 1965 HYKSin psykiatrian klinikan johtavana psykologina. Hän suoritti lisensiaatintutkinnon 1966. Hän oli klinikan tieteellisen julkaisun *Psychiatria Fennican* toimittaja. Vuonna 1976 hän siirtyi yksityispraktiikkaan psykoterapeutiksi ja diagnostisiin tehtäviin, ja tarkoitus oli ryhtyä väitöskirjan tekoon, josta oli jo suunnitelmat.

Rutanen tunnetaan tieteen popularisoijana. Hän suomensi kirjallisuutta ja laati teoksiin esipuheet ja selityksiä, kirjoitti alan kirjoja ja toimi Tesvisiossa TV-psykologina 1958.

Rutasen puoliso oli tietokirjailija, suomentaja Mirja Rutanen. Perheeseen syntyi kolme tytärtä.

## Teoksia
* *Unet ja uskomukset: Syvyyspsykologisia pakinoita aikuisille* (1963)
* *Psykologia: Peruskurssin oppikirja aikuisopetukseen* (1970)
* *Käsiteanalyysikirja* (1971)

## Lähteet
Klaus Vala

**Klaus Vala** (19. tammikuuta 1930 Porvoo – 22. lokakuuta 2000) oli suomalainen matemaatikko ja matematiikan professori Helsingin yliopistossa. Hän aloitti matematiikan opinnot Helsingin yliopistossa vuonna 1947 ja väitteli sieltä tohtoriksi vuonna 1957 väitöskirjalla *Sur le puissance extérieure d’un espace linéaire*. Hän sai matematiikan professuurin Oulun yliopistosta vuonna 1961. Hän palasi Helsinkiin vuonna 1964 ja perusti Helsingin yliopistoon yhä toimivan funktionaalianalyysin koulukunnan ja seminaarin. Hän jäi eläkkeelle vuonna 1990.  Klaus Valan isä oli kustantaja, kirjailija ja kriitikko Erkki Vala.

## Julkaisut

* 
* 
* 
* 
* 
* 

## Lähteet
Myrna Loyn filmografia

**[[Myrna Loy]]** (1905–1993) näytteli yhteensä 57 vuotta (1925–1982) kestäneen uransa aikana yli 150:ssä elokuva-, televisio-, radio- ja teatterituotannossa. Seuraavassa luettelossa ovat kaikki hänen elokuva-, televisio-, radio- ja teatteriesiintymisensä. Lisäksi artikkelissa ovat Loyn palkinnot ja palkintoehdokkuudet.

## Elokuvat

## Televisio

## Radio

## Teatteri

## Palkinnot, palkintoehdokkuudet ja muut kunniat

## Lähteet
*
*
Farzaneh Rezasoltani

**Farzaneh Rezasoltani** (; s. 13. syyskuuta 1985) on iranilainen maastohiihtäjä. Hän on 157 senttimetriä pitkä ja painaa 53 kilogrammaa.

Rezasoltani kilpaili vuoden 2014 talviolympialaisissa Sotšissa, jossa hän osallistui vain naisten kymmenen kilometrin kilpailuun ollen 70:s. Rezasoltani kilpaili myös vuosien 2013, 2015, 2017 ja 2021 MM-kilpailuissa, joissa hänen paras sijoituksensa on 87:s sija vuoden 2015 MM-kilpailuiden sprintistä Falunista. 

Rezasoltanin suosikkihiihtäjä on Petter Northug.

## Lähteet
Visesio Moeliku

**Visesio Moeliku** (s. 20. joulukuuta 1922) oli Wallisin ja Futunan Sigaven alueen kuningas vuosina 2004−2009. Hänet valittiin alueen kuninkaaksi 10. maaliskuuta 2004. Ranskan presidentti Jacques Chirac otti hänet vastaan ​​Elyséen palatsissa yhdessä Alon kuninkaan kanssa 17. maaliskuuta 2006. Visesio Moeliku luopui kruunusta elokuussa 2009 viiden vuoden hallituskauden jälkeen. Vain muutaman kylän tunnustama kuningas kesti muutaman vuoden ennen kuin jäi eläkkeelle. Hänen jälkeensä Sigave oli ilman hallitsijaa seitsemän vuoden ajan, kunnes Eufenio Takala valittiin alueen kuninkaaksi vuonna 2016.

## Lähteet
Earthworm

**Earthworm** on vuonna 2006 ilmestynyt Circlen EP, jolla laulajana vierailee amerikkalaisen Jesters of Destinyn vokalisti Bruce Duff. Nimikappale sekä *Connection* ovat mukana myös albumilla *[[Hollywood (albumi)|Hollywood]]* (2008) ja lisäksi molemmat julkaistiin *[[Tulikoira]]n* vinyyliversion bonussinglellä vuonna 2007.

## Kappaleet
# 
# 
# 
# 

## Kokoonpano
* Bruce Duff – laulu
* Janne Westerlund – kitara
* Jussi Lehtisalo – basso
* Tomi Leppänen – rummut
* Mika Rättö – kosketinsoittimet, laulu

## Lähteet
*Circle: Earthworm Finnmusic.

### Viitteet
Brendan Green

**Brendan Green** (s. 4. marraskuuta 1986 Hay River) on kanadalainen ampumahiihtäjä. Hän edustaa Hay River Nordic -seuraa.

Holmenkollenin MM-kisoissa 2016 Green hiihti ankkuriosuuden Kanadan pronssia voittaneessa joukkueessa. Hän on osallistunut kaikkiaan neljästi MM-kilpailuihin, vuosina 2009, 2011, 2015 ja 2016 sijoittuen henkilökohtaisilla matkoilla parhaimmillaan 16:nneksi takaa-ajokilpailussa 2015.. Greenillä on nuorten MM-hopeaa ja -pronssia viestistä.

Green on osallistunut kaksiin talviolympialaisiin vuosina 2010 ja 2014. Hänen paras sijoituksensa on vuoden 2014 kilpailuiden yhteislähdön yhdeksäs tila. 

Green debytoi ampumahiihdon maailmancupissa joulukuussa 2008 Hochfilzenissä ollen normaalimatkan kilpailussa 91:s. Ensimmäiset maailmancupin pisteensä hän saavutti tammikuussa 2010 sijoituttuaan Anterselvan normaalimatkalla sijalle 19. Greenin paras sijoitus maailmancupin osakilpailussa on viides sija, jonka hän saavutti tammikuussa 2015 niin ikään Anterselvasta sprintistä.

## Lähteet
Ylioppilasoikeisto

**Ylioppilasoikeisto** oli suomalainen joulukuussa 1945 perustettu ylioppilaiden aatteellinen järjestö, joka oli lähellä kokoomusta. Perustamisensa jälkeen siitä tuli maan suurin opiskelijajärjestö. Järjestön puheenjohtajana toimi kokoomuksen kansanedustaja Päiviö Hetemäki ja varapuheenjohtajana Kokoomuksen Nuorten Liiton koulutuspäällikkö Veikko Sjöblom. Järjestö lakkautettiin 16. toukokuuta 1946 välirauhansopimuksen 21. artiklan nojalla ”fasistisena” Punaisen Valpon päällikön Aimo Aaltosen vaikutuksesta. Lakkauttaminen liittyi vappuna 1946 Helsingissä sattuneisiin vähäisiin välikohtauksiin, joiden yhteydessä ylioppilaat olivat muun muassa laulaneet Vanhan ylioppilastalon edessä Vala-laulua kommunistien vappumarssin kulkiessa ohi.

Ylioppilasoikeisto julkaisi toimintansa aikana pamfletin *Vapaa! Vankka! Vakaa!: Suomen onnellisen tulevaisuuden puolesta ; Ylioppilasoikeiston vetoomus kaikille akateemisille kansalaisille*.

## Lähteet
Nabil Dirar

**Nabil Dirar** (s. 25. helmikuuta 1986 Casablanca) on marokkolainen jalkapalloilija, joka edustaa Ranskan Ligue 1:ssä pelaavaa monacolaista AS Monacoa. Oikeajalkainen Dirar on pelipaikaltaan oikea laitahyökkääjä. Hän kuuluu myös Marokon jalkapallomaajoukkueeseen.

## Seurajoukkueura
Dirar aloitti uransa Belgiassa. Vuodet 2004–2006 hän edusti kolmostason Diegem Sportia, jossa otteluita kertyi 26 ja maaleja kaksi. Heinäkuussa 2006 Dirar siirtyi Jupiler Pro Leaguen KVC Westerloon, jossa hän pelasi kahdessa kaudessa 57 ottelua, joissa syntyi kolme maalia.

Heinäkuussa 2008 Dirar siirtyi belgialaiseen Club Bruggeen. Hän edusti seuraa neljän kauden ajan ollen yksi avainpelaajista. Otteluita kertyi 99 kappaletta ja maalejakin 18. Dirar debytoi Bruggen kanssa myös Eurooppa-liigassa.

Tammikuussa 2012 Dirar siirtyi Ranskan toiseksi korkeimmalla sarjatasolla Ligue 2:ssa pelanneeseen AS Monacoon. Seura nousi kauden 2012–2013 jälkeen Ligue 1:seen ja oli heti ensimmäisellä kaudellaan sarjan toinen, joten Dirar pääsi pelaamaan kaudeksi 2014–2015 Mestareiden liigaa, jossa hän on pelannut Monacon kaikissa otteluissa.

## Maajoukkueura
Dirar halusi edustaa maajoukkuetasolla aluksi Belgiaa, jonka kansalaisuus hänellä myös on, mutta päätti valita kuitenkin Marokon, jonka nuorten maajoukkueissa hän on pelannut. Marokon jalkapallomaajoukkueessa Dirar debytoi lokakuussa 2008 Mauritaniaa vastaan MM-karsintaottelussa.

## Lähteet

## Aiheesta muualla
* 
* 
* Nabil Dirar Soccerway-sivustolla
Erik Hoftun

**Erik Hoftun** (s. 3. maaliskuuta 1969 Hemne) on norjalainen entinen jalkapalloilija, pelipaikaltaan keskuspuolustaja.

Hoftun pelasi koko uransa Norjassa. Norjan pääsarjassa hän pelasi 14 peräkkäistä kautta vuosina 1992–2005 edustaen Moldea, Rosenborgia ja Bodø/Glimtiä. Pisimpään Hoftun pelasi Rosenborgissa, jota hän edusti 11 kokonaisen kauden ajan vuosina 1994–2004. Hän voitti seurassa Norjan-mestaruuden jokaisella 11 kaudella ja lisäksi Norjan cupin kausina 1995, 1999 ja 2003. Hoftun edusti Rosenborgia myös kauden 2005 alussa, mutta siirtyi kesken kauden Bodø/Glimtiin, jossa lopetti uransa kauden 2007 päätteeksi.

Norjan maajoukkueessa Hoftun pelasi 30 ottelua vuosina 1997–2002. Hän oli mukana MM-kilpailuissa 1998, joissa ei kuitenkaan pelannut otteluakaan.

Peliuransa jälkeen Hoftun on työskennellyt Rosenborgin seurajohdossa ensin apulaisurheilutoimenjohtajan ja myöhemmin urheilutoimenjohtajan tehtävässä.

## Lähteet
Ngounié

**Ngounié** on yksi Gabonin yhdeksästä provinssista. Provinssin pinta-ala on 37&nbsp;750 neliökilometriä. Provinssin pääkaupunki on Mouila.

## Departementit
Ngounié on jaettu yhdeksään departementtiin:
*Boumi-Louetsi
*Dola
*Douya-Onoy
*Louetsi-Bibaka
*Louetsi-Wano
*Mougalaba
*Ndolou
*Ogoulou
*Tsamba-Magotsi
Joinvilleaceae

**Joinvilleaceae** on neljä lajia käsittävä, vähän tunnettu, trooppinen kasviheimo koppisiemenisten Poales-lahkossa. Heimossa on vain yksi suku: heiniöt (*Joinvillea*).

## Tuntomerkit
Heiniölajit ovat rotevia, heinämäisiä kasveja. Niiden päällysketon pikkukarvat ovat monisoluisia. Lehdet ovat poimuttuneita ja niissä on korvakemaiset muodostumat tai kielekkeet. Kukinto on varsipäätteinen röyhy, jossa on pieniä, kaksineuvoisia kukkia. Kehälehdet ovat vihertävän ruskeita, melko kuivia, ja uloimmat niistä ovat huppumaisia. Hedelmä on kehän suojaama, 1–3-siemeninen luumarja.

## Levinneisyys
Suku/heimo kasvaa Malakan niemimaalta Tyynenmeren saarille ulottuvalla alueella.

## Luokittelu
Joinvilleaceae muodostaa yhdessä Ecdeiocoleaceae-heimon ja heinäkasvien (Poaceae) kanssa yhteisen kehityslinjan, jota luonnehtivat muun muassa päällysketon eli epidermin pikkukarvat, ilmarakojen käsipainon muotoiset huulisolut, mesofyllin eli lehden sisäsolukon kookkaat ja värittömät solut, luottisolukon sijainti monisoluisissa haaroissa ja eräs inversio viherhiukkasen genomissa. Myös ontto korsivarsi on saattanut kehittyä tässä kladissa. Viimeaikaisen arvion mukaan kladi olisi syntynyt noin 58,6 miljoonaa vuotta sitten.

Heiniöiden (*Joinvillea*) suvussa on kaksi lajia.

## Lähteet
* Stevens, P. F. (2001–). Angiosperm Phylogeny Website, versio 12, heinäkuu 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Joinvilleaceae
* Levinneisyyskartta: Joinvilleaceae
Saldus

**Saldus** on kaupunki Latviassa Kuurinmaan alueella sekä Saldusin piirin pääkaupunki. Kaupungin voi katsoa saaneen alkunsa vuonna 1856, kun alueelle perustettiin kaupankäynnin keskus. Kaupunginoikeudet keskus sai kuitenkin vasta 1917.

## Ystävyyskaupungit

* Paide, Viro
* Mažeikiai, Liettua
* Liederbach am Taunus, Saksa
* Lidingö, Ruotsi
* Stargard Szczeciński, Puola
* Sergiyev Posad, Venäjä
* Villebon-sur-Yvette, Ranska
* Sankt Andrä, Itävalta

## Lähteet

## Aiheesta muualla
Brian Span

**Brian Span** (s. 23. helmikuuta 1992 Somers, New York) on yhdysvaltalainen jalkapalloilija, pelipaikaltaan oikea laituri. Hän edustaa kaudella 2015 Veikkausliigan IFK Mariehamnia.

Span edusti kotimaassaan Yhdysvalloissa Reading Unitedia ja Virginian yliopiston joukkuetta Virginia Cavaliersia ennen kuin siirtyi Ruotsin pääsarjan Djurgårdeniin tammikuussa 2012. Hän pelasi seurassa ensimmäisellä kaudellaan yhdeksän ja seuraavalla viisi sarjaottelua. Kauden 2013 jälkeen Span palasi Yhdysvaltoihin FC Dallasiin.

Kaudella 2014 Span ei mahtunut pelaamaan Dallasin Major League Soccer -joukkueessa, vaan pelasi kauden aikana seuran reservijoukkueessa ja lainalla USL Pro -sarjan Orlando Cityssä. Helmikuussa 2015 hän teki sopimuksen Veikkausliiga-seura IFK Mariehamnin kanssa.

## Lähteet

## Aiheesta muualla